open-index/open-wikipedia-markdown huggingface dataset:
מקסר

**אדסון אנדרה סיטואה** (בפורטוגזית: **Edson André Sitoe**; נולד ב-8 בספטמבר 1988) הוא כדורגלן מוזמביקי המשחק בעמדת הבלם בקצ'יורנגוצ'ו ובנבחרת מוזמביק.

## קריירת מועדונים
מקסר התחיל את הקריירה שלו בקבוצת בכדורגל של דפורטיבו מפוטו. בנובמבר  יצא ביחד עם בן ארצו זאינאדין ג'וניור למבחנים בספורטינג ליסבון. בתחילת שנת  חתם בקבוצה לשנתיים וחצי עם אופציה לשלוש שנים נוספות והצטרף לקבוצת המילואים. בקיץ  הושאל לאולהאננסה בה שיחק שנתיים. ב-11 בספטמבר ערך את הופעת הבכורה שלו בקבוצה בתיקו 0-0 נגד ספורטינג.

במאי  חתם לארבע שנים בנסיונל. ב-12 בינואר 2013 הבקיע את שער הבכורה שלו בקבוצה בניצחון 2-3 נגד ספורטינג בראגה. בינואר  התנהל משא ומתן עם סטאד רן שלא צלח. ב-19 ביוני חתם במועדון לשלוש שנים. ב-10 באוגוסט 2014 ערך את הופעת הבכורה שלו בקבוצה בהפסד 2-0 לאולימפיק ליון כעבור 6 ימים הבקיע צמד בניצחון 2-6 נגד אוויאן.

בפברואר  האריך את חוזהו בקבוצה עד קיץ . היה שותף להעפלה של המועדון לשמינית גמר הליגה האירופית 2018/2019. ב-27 באפריל הבקיע בגמר הגביע הצרפתי שנגמר בתיקו 2-2 נגד פריז סן-ז'רמן אחרי 120 דקות ובזכייה של רן אחרי דו-קרב בעיטת עונשין.

ב-9 במאי 2019 חתם לארבע שנים בבורדו. בעונת  סבל מפציעות חוזרות ואיבד את מקומו בהרכב. ב-26 בספטמבר הבקיע את שער הבכורה שלו בקבוצה בתיקו 1-1 נגד רן.

באוגוסט  חזר לפורטוגל וחתם באשטוריל.

ב-25 ביולי 2023 חתם לשנתיים בבאנדירמספור מהליגה הטורקית השנייה.

## קריירה בינלאומית
ב-29 בספטמבר 2007 מקסר ערך את הופעת הבכורה שלו בנבחרת מוזמביק בהפסד 3-0 ל. ב-18 במאי 2014 הבקיע את שער הבכורה שלו בנבחרת בניצחון 0-5 נגד .

השתתף עם הנבחרת פעמיים בגביע אפריקה לאומות בשנים 2010 ו-2023.

## תארים
; דפורטיבו מפוטו
*ליגת העל המוזמביקית: 

; סטאד רן
*הגביע הצרפתי: 

## קישורים חיצוניים

קטגוריה:כדורגלנים מוזמביקים
קטגוריה:בלמי כדורגל
קטגוריה:כדורגלני ספורטינג ליסבון
קטגוריה:כדורגלני אולהאננסה
קטגוריה:כדורגלני נסיונל
קטגוריה:כדורגלני סטאד רן
קטגוריה:כדורגלני בורדו
קטגוריה:כדורגלני אשטוריל
קטגוריה:כדורגלני נבחרת מוזמביק
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בפורטוגל
קטגוריה:ספורטאים זרים בצרפת
קטגוריה:ספורטאים זרים בטורקיה
קטגוריה:ילידי 1988
בוהומיר לומסקי

**בוהומיר לומסקי** (ידוע גם כ**בוהומיר לומסקי-לנץ**) (בצ'כית: **Bohumír Lomský-Lenc **; 22 באפריל 1914 – 18 ביוני 1982) היה גנרל ארמייה צ'כוסלובקי, שר ההגנה של צ'כוסלובקיה ב-1956–1968.

## ביוגרפיה
נולד בשם **בוהומיר שטפן לנץ** (בצ'כית: **Bohumír Štěpán Lenc**) בעיר צ'סקה בודייוביצה במשפחתו של פועל. לאחר סיום בית ספר תיכון התגייס לצבא הצ'כוסלובקי. שירת תחילה כחייל פשוט, בהמשך התקבל ללימודים באקדמיה צבאית, אותה סיים ב-1936. שירת כמפקד מחלקה ולאחר מכן מפקד פלוגה בעיר קושיצה. בשנת 1938 עבר לחיל האוויר הצ'כי, בו סיים קורס תצפיתנים אוויריים. לאחר הכיבוש הגרמני של צ'כוסלובקיה במרץ 1939 עזב את השירות הצבאי. הוא החל ללמוד הנדסה כימית באוניברסיטה הטכנית הצ'כית בפראג. באוגוסט 1939 הצליח לעבור את הגבול לפולין. בפולין הצטרף אל לגיון צקכוסלובקי, שהוקם במדינה. לאחר הפלישה הנאצית לפולין נסוג עם יחידתו מזרחה, שם נפל בשבי הצבא האדום (שפלש למזרח פולין).

לאחר הפלישה הנאצית לברית המועצות היה חלק ממקימי גדוד צ'כוסלובקי במסגרת הצבא האדום. בגדוד הוא מונה לקצין הדרכה ובהמשך הפך לסגנו של מפקד הגדוד, לודביק סבובודה. בעת שירותו בגדוד שינה את שם משפחתו ללומסקי - זאת כדי להסתיר את זהותו האמיתית מחשש כי הנאצים יפגעו בבני משפחתו, שנשארו בצ'כוסלובקיה הכבושה. בתחילת 1943 נטל לומסקי-לנץ חלק בקרב הראשון של הגדוד - קרב על הכפר סוקולובו בגזרת חרקוב. לאחר הקמת חטיבה צ'כוסלובקית, צונה לראש המטה שלה. הוא נטל חלק בשחרור קייב. באפריל 1944 הוקם קורפוס צ'כוסלובקי ולומסקי מונה לראש המטה של הקורפוס. הוא השתתף בקרבות במעבר דוקלה ובקרבות לשחרור צ'כוסלובקיה. את המלחמה סיים בדרגת לוטננט קולונל.

לאחר סיום המלחמה נשאר לשרת בצבא הקבע. הוא למד באקדמיה צבאית של המטה הכללי במוסקבה, בתום הלימודים הועלה לדרגת קולונל ומונה למפקד דיוויזיה. בשנת 1949 הועלה לדרגת גנרל-מיור ומונה לראש מטה של מחוז צבאי. בשנת 1951 מונה למפקד אקדמיה צבאית של חיל הנדסה. בשנת 1953 הועלה לדרגת לוטננט גנרל ומונה לסגן שר ההגנה. בשנת 1956 הוא מונה לשר ההגנה של צ'כוסלובקיה, כלומר הפך למפקד הצבא בפועל. עסק רבות בשיפור ההכשרה של החיילים ובהצטיידות הצבא הצ'כוסלובקי בנשק הכי חדיש בגוש המזרחי. בשנת 1959 הועלה לדרגת גנרל ארמייה. במקביל לתפקידו הצבאי היה חבר בוועד הפועל של המפלגה הקומוניסטית הצ'כוסלובקית.

בתחילתו של אביב של פרג הודח בוגומיר לומסקי מתפקידו על ידי אלכסנדר דובצ'ק. במקומו מונה לתפקיד מרטין דזור. לומסקי מונה לעמוד בראש מכון לחקר ההיסטוריה הצבאית של צ'כוסלובקיה. למרות הדחתו, הוא הביע מספר פעמים בפומבי את התנגדותו לפלישה הסובייטית לצ'כוסלובקיה. בשל כך פוטר מעבודתו במכון להיסטוריה צבאית והוצא מהצבא לגמלאות. לאחר הפרישה המאולצת מהשירות הצבאי הוא החל לעבוד במכון טכנולוגי בפראג. מת בפראג ב-18 ביוני 1982

## קישורים חיצוניים

* בוהומיר לומסקי באתר valka

קטגוריה:שרי ההגנה של צ'כוסלובקיה
קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:אנשי צבא צ'כוסלובקים במלחמת העולם השנייה
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:מעוטרי אות האריה הלבן
קטגוריה:מעוטרי צלב המלחמה הצ'כוסלובקי
קטגוריה:מעוטרי צלב הגבורה
קטגוריה:מעוטרי צלב גרונוולד
קטגוריה:מסדר כוכב רומניה
קטגוריה:מעוטרי עיטור השחרור הלאומי
קטגוריה:בוגרי האקדמיה הצבאית של המטה הכללי
קטגוריה:ילידי 1914
קטגוריה:נפטרים ב-1982
המומיה (סרט, 2026)

**המומיה** (באנגלית: **The Mummy**) הוא סרט אימה על-טבעי אמריקאי שנכתב ובוים על ידי הקולנוען לי קרונין. הסרט מופק על ידי ג'ייסון בלאם וג'יימס ואן ומככבים בו ג'ק ריינור ולאיה קוסטה בתפקידים הראשיים.

הסרט עתיד לעלות לאקרנים בארצות הברית ב-17 באפריל 2026 בהפצת "ניו ליין סינמה".

## רקע עלילתי
בתה הצעירה של עיתונאית נעלמת במדבר ללא כל עקבות. שמונה שנים לאחר מכן, היא חוזרת לפתע – אך מה שהיה אמור להיות איחוד מרגש עם משפחתה השבורה, הופך במהרה לסיוט.

## צוות השחקנים
* ג'ק ריינור
* לאיה קוסטה
* מיי קלמאווי
* נטלי גרייס
* ורוניקה פלקון
* מיי אל-גטי
* שיילו מולינה
* בילי רוי
* חיאת כמיל

## הפקה
### פיתוח
ביוני 2024, הוכרז כי "ניו ליין סינמה" רכשה את זכויות הפצתו של סרט שנכתב ובוים על ידי הקולנוען לי קרונין, שעתיד לעלות לאקרנים ב-17 באפריל 2026. בדצמבר 2024, נחשף כי סרט זה יהיה למעשה עיבוד מחודש לסרט "המומיה" משנת 1932. עוד נמסר כי הסרט יופק על ידי חברות ההפקה "בלאמהאוס הפקות", "אטומיק מונסטר" ו-"Doppelgängers" עבור "ניו לייו סינמה".

במרץ 2025, נמסר על ליהוקם של ג'ק ריינור ולאיה קוסטה לתפקידים הראשיים.
### צילומים
צילומי הסרט החלו באירלנד ובספרד ב-24 במרץ 2025.

## הפצה
הסרט עתיד לעלות לאקרנים בארצות הברית ב-17 באפריל 2026 בהפצת "ניו ליין סינמה", ויהיה הראשון בזיכיון "" שלא יופץ על ידי "סרטי יוניברסל".

## קישורים חיצוניים

## הערות שוליים

קטגוריה:סרטי אימה על-טבעיים אמריקאיים
קטגוריה:סרטי בלאמהאוס הפקות
קטגוריה:סרטי ניו ליין סינמה
קטגוריה:סרטים אמריקאיים משנת 2026
עבד אל-כרים אבו סלאח

**עבד אל-כרים אבו סלאח** (בערבית: **عبد الكريم أبو صلاح**) הוא פוליטיקאי פלסטיני שכיהן כשר המשפטים בממשלה השישית של הרשות הפלסטינית בראשות מחמוד עבאס בין 30 במרץ 2003 ל-7 באוקטובר 2003.

## ביוגרפיה
אבו סלאח הוא פוליטיקאי ומשפטן המתגורר בעזה ועבד כעו"ד. בשנת 1997 כיהן כחבר ועדת הבחירות המקומיות ברשות הפלסטינית. בתקופת ממשלתו הקצרה של מחמוד עבאס במהלך 2003 כיהן כשר המשפטים. כמו כן, כיהן כחבר המועצה המחוקקת הפלסטינית בין השנים 1996–2006, ולקראת הבחירות ב-2006 הודיע על פרישתו מהתמודדות מטעם נפת חאן יונס כדי להגדיל את סיכוייהם של מועמדי הפת"ח האחרים בנפה.

בתקופת כהונתו כשר, הוביל את מימוש הוראתו של יאסר ערפאת לביטול בתי המשפט לביטחון המדינה שהופעלו מ-1995 במתכונת חירום.

ב-16 בפברואר 2006 מונה לתפקיד ראש לשכת הפתווה והחקיקה, בו כיהן עד להדחתו על ידי אבו מאזן ב-28 באוקטובר 2010. ביולי 2007 הודיע ארגון הטרור חמאס על הדחתו מהתפקיד, אולם ממשלת הרשות הפלסטינית פרסמה הודעה לעיתונות והבהירה שהוא ממשיך בתפקידו.

## הערות שוליים

קטגוריה:שרי המשפטים של הרשות הפלסטינית
קטגוריה:פוליטיקאים פלסטינים
קטגוריה:משפטנים פלסטינים
קטגוריה:פלסטינים שנולדו במאה ה-20
מריה פרננדה קנדידו

**מריה פרננדה קנדידו** (בפורטוגזית: **Maria Fernanda Cândido**; נולדה ב-21 במאי 1974) היא שחקנית ודוגמנית ברזילאית.

## ביוגרפיה
קנדידו נולדה בלונדרינה שבמדינת פרנה בברזיל ובגיל ארבע עברה להתוגרר בעיר קוריטיבה ולאחר שמונה שנים עברה לבסוף עם הוריה לסאו פאולו. בתם של הורים ממוצא איטלקי, חוסה רג'ינלדו ואגדה שעסקו במסחר, היא למדה ריפוי בעיסוק באוניברסיטת סאו פאולו אך לא השלימה את הלימודים.

בשנת 1999 היא התפרסמה מהטלנובלה "טרה נוסטרה" שם גילמה את פאולה, בחורה איטלקייה, לשם התפקיד היא נעזרה במדריך לצורך חיזוק המבטא וההגייה האיטלקית.

ב-2000 נבחרה לאישה היפה ביותר של המאה במשאל שנערך על ידי מגזין החדשות "Fantástico", היא אף הושוותה לסופיה לורן.

היא שיחקה את אשתו של הפושע תומאזו בושטה בסרט ביוגרפי על פעילותו. היא גילמה את מריה במחזה על ישו וגם שיחקה בין היתר במחזה טרוילוס וקרסידה.

בשנת 2022 היא שיחקה את ויצ'נסיה סנטוס, שרת הקסמים הברזילאית בסרט "חיות הפלא: הסודות של דמבלדור" שבוים על ידי דייוויד ייטס על פי תסריט מאת ג'יי קיי רולינג. 

בשנת 2024 התארחה קנדידו בטלנובלה "Renascer"  

בשנת 2025 שיחקה את אלזה במותחן הפוליטי "סוכן חשאי (אנ') לצדו של ואגנר מורה.

## קישורים חיצוניים

קטגוריה:שחקניות קולנוע וטלוויזיה ברזילאיות
קטגוריה:שחקניות תיאטרון ברזילאיות
קטגוריה:דוגמניות ברזילאיות
קטגוריה:מנחות טלוויזיה ברזילאיות
קטגוריה:ברזילאים ממוצא איטלקי
קטגוריה:ברזילאים שנולדו ב-1974
קטגוריה:ילידות 1974
פרינאקוטה (פרובינציה)

**פרובינציית פרינאקוטה** (בספרדית: **Provincia de Parinacota**) היא אחת משתי הפרובינציות של מחוז אריקה ופרינאקוטה בצ'ילה. בירתה היא פוטרה. היא נקראת על שם הר הגעש פרינאקוטה .

שתי הפרובינציות הן:אריקה ופרינאקוטה.

מחוז אריקה ופרינאקוטה נוצר ב-8 באוקטובר 2007 במסגרת חוק 20.175, שהוכרז ב-23 במרץ 2007 על ידי הנשיאה מיצ'ל בצ'לט בעיר אריקה. החוק חילק את מחוז טרפקה לשעבר, לשניים: החלק הצפוני הפך למחוז ה-15 אריקה ופרינאקוטה, והחלק הדרומי נותר מחוז טרפקה.

## גאוגרפיה ודמוגרפיה
על פי מפקד האוכלוסין של 2002 שנערך על ידי המכון הלאומי לסטטיסטיקה (INE), הפרובינציה משתרעת על שטח של 8,146.9 קילומטרים רבועים והיו בה 3,156 תושבים (2,106 גברים ו-1,050 נשים), כלומר צפיפות אוכלוסין של 0.4 תושבים לקילומטר מרובע. זו היא הפרובינציה השנייה, הכי פחות מאוכלסת במדינה אחרי אנטארקטיקה צ'ילנה ובמקום החמישי מהסוף מבחינת צפיפות אוכלוסין. בין מפקדי 1992 ל-2002 פחתה האוכלוסייה ב-17.3% (659 נפשות).

מחקר משנת 1995 מראה שבניגוד לספרדית הצ'יליאנית המדוברת ברוב צ'ילה יש לפחות בקרב חלק מתושביה הגייה חסרת yeísmo .

## מינהל
כפרובינציה, פרינאקוטה היא חטיבה מנהלית ברמה השנייה של צ'ילה. העיר פוטרה משמשת כבירת הפרובינציה. ממשלת הפרובינציה מנוהלת על ידי הנציג מריו סלגאדו איבארה (נכון למרץ 2025), שמונה על ידי הנשיא גבריאל בוריץ'.

הפרובינציה מורכבת משתי קומונות:

חנרל לאגוס בחלקה הצפוני

פוטרה בחלק הדרומי

## קישורים חיצוניים
* 

## הערות שוליים

קטגוריה:צ'ילה: פרובינציות
קטגוריה:אריקה ופרינאקוטה
הבחינה האחרונה של האנושות

**הבחינה האחרונה של האנושות** (**HLE**) היא מבחן (benchmark) למודל שפה טבעית הכוללת 3000 שאלות אקדמיות ברמה גבוהה ביותר, ממגוון תחומים, פיזיקה, מתמטיקה, כימיה, מדעי הרוח ומדעי טבע נוספים שנתרמו על ידי כמעט 1000 מומחים ברחבי העולם, רובם פרופסורים, מלמעלה מ-500 מוסדות אקדמיים ב-50 מדינות (ישנם כ-5 חוקרים ישראלים (יבגני זילטונוזסקי, ניב כהן, אלי מריל, אורי פרס, דוד מניני)). הבחינה פותחה בשיתוף פעולה על ידי המרכז לבטיחות בינה מלאכותית.

השאלות נבחרו בקפידה ועברו סינון ומיון מדוקדק, הושקעו חצי מיליון דולרים עבור הכותבים של השאלות המתוחכמות והחשיבתיות ביותר (עם צירוף פתרון מלא ומפורט), הפרסים חולקו רק על 500 השאלות הטובות ביותר.

## רֶקַע
ככל שמודלי השפה, LLM, התפתחו במהירות, הם הצליחו להשיג דיוק של למעלה מ-90% במדדים פופולריים כמו המדד Massive Multitask Language Understanding (MMLU), מה שמגביל את היעילות של מבחנים אלה במדידת יכולות מתקדמות של מודלים חזקים יותר.

לכן, HLE הוצג כדי לספק כלי הערכה מאתגר ומקיף יותר אשר אמור להצליח להבדיל בין המודלים השונים וייקח זמן ארוך יחסית להצליח לפתור אותו באחוזים גבוהים.

עיקר הקושי במודלי השפה הגדולים, LLM, הוא לבחון האם המודל אכן יצירתי ומהי מסוגלתו "לחשוב" ולפתור בעיות מורכבות. מסיבה זו ענף המבחנים (benchmark) למודלי השפה הטבעית הגדולים נמצא כרגע בפיתוח מקיף על ידי מגוון עצום של חוקרים. ישנם מבחני בדיקה רבים מסוגים שונים שבודקים מגוון רחב של תכונות של מודלים אלו.

## הרכב מערך הנתונים
מערך הנתונים הוא רב-מודאלי, כאשר כ-10% מהשאלות דורשות הבנת תמונה וטקסט כאחד, בעוד 90% הנותרים מבוססים על טקסט בלבד.

## תוצאות
LLMs מתקדמים הוכיחו דיוק נמוך ב-HLE, והדגישו מקום משמעותי לשיפור. לדוגמה, מודלים כמו GPT-4o ו-Grok-2 השיגו דיוקים של 3.3% ו-3.8%, בהתאמה, בעוד ש־o3-mini (גבוה) (מוערך רק על פי טקסט) ו־Deep Research השיגו דיוקים של 13% ו-26.6%, בהתאמה.

## הערות שוליים

## ראו גם
* רשימה של מדדי מודל שפה

## קישורים חיצוניים
* 
* הבחינה האחרונה של האנושות
* פוסט רשמי בבלוג המכריז על הפרויקט
* 

קטגוריה:בינה מלאכותית יוצרת
פול מקנמי

**פול מקנמי** (באנגלית: **Paul McNamee**; נולד ב-12 בנובמבר 1954) הוא טניסאי עבר אוסטרלי. מקנמי זכה בתחרות זוגות גברים וזוגות מעורבים בתחרויות גראנד סלאם 5 פעמים.

## ביוגרפיה
פול מקנמי נולד במלבורן. בשנת 1973 הוא ניצח באליפות אוסטרליה הפתוחה לבנים. בעקבות ההצלחה הוא עבר לטניס מקצועי.

בתחרויות גראנד סלאם לגברים מקנמי הצליח להגיע לחצי הגמר באליפות אוסטרליה הפתוחה 1982. בתחרויות אחרות הוא הודח בשלבים הראשונים.

בתחרויות זוגות גברים מקנמי שיחק רוב הזמן לצד פיטר מקנמרה. באליפות אוסטרליה הפתוחה 1979 הם לראשונה זכו בתחרות גראנד סלאם. בהמשך הם ניצחו באליפות וימבלדון 1980 ואליפות וימבלדון 1982. בעקבות פציעה של מקנמרה מקנמי החל לשחק לצד מארק אדמונדסון והם ניצחו באליפות אוסטרליה הפתוחה 1983. באליפות וימבלדון 1984 מקנמי שיחק לצד פט קאש והם הגיעו למשחק הגמר.

מקנמי השתתף גם בתחרויות זוגות מעורבים. הוא זכה באליפות וימבלדון 1985 לצד מרטינה נברטילובה.

מקנמי היה חבר נבחרת גביע דייוויס של אוסטרליה וזכה עם הנבחרת בגביע בשנים 1983 ו-1986.

עוד בשנת 1984 בהיותו שחקן פעיל מקנמי נבחר להנהלה של התאחדות הטניסאים המקצוענים. הוא היה בין יוזמי תחרויות גביע הופמן והיה מנהל תחרות זו עד לשנת 2006.

פול מקנמי היה בין היתר מאמן של ג'ניפר קפריאטי ועזר לקידום משחקה של שיה שוויי.
 
## קישורים חיצוניים

קטגוריה:טניסאים אוסטרלים
קטגוריה:מאמני טניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות וימבלדון
קטגוריה:אוסטרלים שנולדו ב-1954
דן בן שחר

**דן (דני) בן שחר** הוא פרופסור חבר בבית הספר לניהול באוניברסיטת תל אביב וראש מכון אלרוב לנדל"ן.

## קורות חיים
בן שחר הוא בנו של הכלכלן פרופסור חיים בן שחר, ויעל (גננת) שהקימה ביפו את הגן הערבי-יהודי הראשון "גן שלום". אחיו הוא עמרי בן שחר – פרופסור לכלכלה ולמשפטים באוניברסיטת שיקגו.

לבן שחר תואר ראשון בכלכלה מאוניברסיטת תל אביב ותואר שני ושלישי מאוניברסיטת קליפורניה בברקלי בארצות הברית, בניהול ונדל"ן.

בן שחר חבר סגל ב באוניברסיטת תל אביב. הוא חבר במועצה של מספר כתבי עת אקדמיים. מחקריו הרבים פורסמו בכתבי עת אקדמיים בולטים, והם עוסקים במימון, דיור ונדל"ן תוך התמקדות בהיבטים חברתיים-כלכליים של שוק הדיור ורציונליות של קבלת החלטות בשוק הנדל"ן. באוניברסיטת תל אביב הוא מכהן גם כראש מכון אלרוב לחקר הנדל"ן בפקולטה לניהול.

בנוסף הוא עמית מחקר ב-Homer Hoyt institute בפלורידה ארצות הברית. הוא מכהן גם כדירקטור בחברות עסקיות.

במהלך השנים היה חבר בוועדות שונות: חבר בוועדה שהחליטה על עדכוני מדד תשומות הבנייה. הוא יו"ר הוועדה הציבורית בנושא בינוי, דיור ונדל"ן, במועצה הציבורית לסטטיסטיקה.

## קישורים חיצוניים
* פרופ׳ דן בן שחר, באתר הפקולטה לניהול ע״ש קולור, אוניברסיטת תל אביב

* דני בן שחר, באתר כלכליסט.

## הערות שוליים

קטגוריה:כלכלנים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת תל אביב: ניהול
קטגוריה:ישראלים שנולדו במאה ה-20
הפדרציה הבין-לאומית של לוחמי ההתנגדות - איגוד האנטי-פשיסטים

**הפדרציה הבין-לאומית של לוחמי ההתנגדות - איגוד האנטי-פשיסטים** (באנגלית: **International Federation of Resistance Fighters – Association of Anti-Fascists**) הוא ארגון של ותיקי לוחמי ההתנגדות נגד מדינות הציר, פרטיזנים וחברי הקואליציה נגד היטלר הפועל בגרמניה.

במהלך המלחמה הקרה הייתה עבודת הארגון קשורה קשר הדוק עם סוגיות של שלום, פירוק נשק, הבנה ושיתוף פעולה של מדינות במערכות פוליטיות שונות. הארגון נתן ללוחמי ההתנגדות לשעבר קול נגד מדיניות העימות הצבאי והאיום האמיתי של מלחמת העולם השנייה.

## קישורים חיצוניים
* 

## הערות שוליים

קטגוריה:ותיקי צבא ומלחמה: ארגונים
קטגוריה:גרמניה: ארגונים
ז'אק מוריון

**ז'אק מוריון** (בצרפתית: **Jacques Moreillon**, נולד ב-16 בנובמבר 1939) שימש כמנכ"ל הוועד הבינלאומי של הצלב האדום (ICRC) מ-1984 עד 1988 וכמזכ"ל הארגון העולמי של תנועת הצופים (WOSM) מ-1 בנובמבר 1988 עד 31 במרץ 2004.

## ביוגרפיה
מוריון נולד ב-ווה, שווייץ. הוא למד תואר ראשון במשפטים באוניברסיטת לוזאן, ותואר שני במדעי המדינה ותואר דוקטור במדעי המדינה מהמכון לתואר שני ללימודים בינלאומיים בז'נבה . עבודת הדוקטורט שלו עסקה בנושא: "הצלב האדום הבינלאומי ואסירים פוליטיים". כמו כן השתלם במשך שנה בארצות הברית, לאחר סיום התיכון, ולמד בצ'וט רוזמרי הול  שבוולינגפורד, קונטיקט.

הוא ביקר לראשונה במזרח התיכון ב-1963, וב-1964 נשלח לאנגולה ולמוזמביק כנציג של הצלב האדום. ב-1965 שימש כסגן ראש משלחת הצלב האדום בהודו, באזור גבול הודו–פקיסטן, בעת מלחמת הודו–פקיסטן השנייה ונפצע באחת מתקריות האש שהתחוללו שם. לאחר החלמתו הוא שב לעבודתו. ב-1966 שימש כנציג הצלב האדום בווייטנאם בזמן שהתחוללה שם מלחמת וייטנאם.

לישראל הגיע ב-8 ביוני 1967, בעת שהתחוללה מלחמת ששת הימים, כראש משלחת הצלב האדום בסוריה. תפקידו כראש המשלחת בישראל התמנה בתחילת 1969. הוא שימש בתפקידו זה עד 1970 כשבתווך מילא משימות כעוזר לראש משלחת הצלב האדום במערב אפריקה בתחילת מלחמת ביאפרה, שפרצה ביולי 1967 ובוותיקן.

בישראל היה אחראי על צוות של 13 איש (במקביל פעלו צוותים במדינות ערב השכנות שמנו בסך הכל ששה אנשים).

ב-1971 התמנה לנציג האזורי של הצלב האדום בדרום אמריקה ומקום מושבו היה בקראקאס שבוונצואלה.

ב-1972 התמנה לנציג כללי באפריקה. במסגרת תפקידו זה נפגש עם האסיר נלסון מנדלה בתאו ברובן איילנד. פגישות אלו התקיימו בארבע עיניים.

בתחילת 1973 מונה כאחראי הראשי על הסיוע באזורים שנפגעו במלחמת וייטנאם, לאחר הסכם שביתת הנשק בין הצדדים שהושג בינואר 1973.

מ-1975 ועד 1988 היה חבר בדירקטוריון של הצלב האדום הבינלאומי. במקביל, שימש בתחילה כמנהל המחלקה לדוקטרינה ולחוק של הארגון ולאחר מכן כמנהל המחלקה לעניינים כלליים.

ב-1984 התמנה למנכ"ל ארגון הצלב האדום הבינלאומי בו שימש עד 1988.

בנובמבר 1988 סיים את תפקידיו המנהליים בצלב האדום הבינלאומי, אך המשיך להיות חבר במועצת האספה של הארגון.

מיד עם עזיבתו את הצלב האדום, התמנה למזכיר הכללי של הארגון העולמי של תנועת הצופים (WOSM), תפקיד שמילא עד 2004. במהלך תקופה זו גדל מספר החברים ב-WOSM מ-16 מיליון חברים ב-120 מדינות ל-28 מיליון חברים ב-155 מדינות.

ב-1989 הוא החליף את פרופסור ז'אק פריימון  כיושב ראש מועצת המנהלים של המרכז ללימודים יישומיים במשא ומתן בינלאומי בז'נבה. שימש בתפקידו זה במשך 15 שנים ולאחר מכן היה חבר במועצת המנהלים עד 2007.

## עיטורים
* אביר לגיון הכבוד - קיבל מראש ממשלת צרפת (1995-1993), אדואר בלאדור 
* אביר המסדר המלכותי אל-עלאווי - קיבל מחסן השני, מלך מרוקו
* המסדר הלאומי של האריה  מסנגל
* המסדר המלכותי של מלך שוודיה
* אות זאב הארד - מתנועת הצופים העולמית

## חיים אישיים
ב-1971 נישא למארי-קלוד לנגר (Marie-Claude Langer) ונולדו להם שני בנים.

## קישורים חיצוניים

* Jacques Moreillon - Class of 1971, באתר המכון לתואר שני ללימודים בינלאומיים בז'נבה 
* Jacques Moreillon, באתר תנועת הצופים העולמית 
* 

## הערות שוליים

קטגוריה:הצלב האדום: אישים
קטגוריה:תנועת הצופים: אישים
קטגוריה:שווייצרים שנולדו ב-1939
בוורווייק

ממוזער|מפה טופוגרפית הולנדית של בוורווייק, יולי 2013
**בוורווייק** (בהולנדית: **Beverwijk**)  היא עיר ורשות מקומית בהולנד, השייכת למחוז צפון הולנד. העיר נמצאת 20 ק"מ צפונית-מערבית לאמסטרדם, בתוך המטרופולין ראנדסטאד, מצפון לתעלת הים הצפוני ובסמוך מאוד לחוף הים הצפוני. מנהרת רכבת ושתי מנהרות כביש חוצות את התעלה בין בברווייק לבין העיר הסמוכה הארלם, שנמצאת מדרום לתעלה.

סביב שנת 1640 נוסדה עירייה בשם בוורווייק (באנגלית: Beverwyck) במושבה ההולנדית הולנד החדשה. שמה הנוכחי של העיר הוא אלבני, ניו יורק.

## מרכזי אוכלוסייה
הרשות המקומית של בוורווייק כוללת שני יישובים: בוורווייק עצמה ווייק אן זי, הנמצאת כ-5 קילומטרים מערבה, על חוף הים.

## היסטוריה
ממוזער|שמאל| תחריט משנת 1601 מאת יאן סנרדאם של לווייתן שנפלט אל החוף ליד בוורווייק
שם העיר בוורווייק (Beverwijk) מגיע מהמילה *Bedevaartswijk*, שמשמעותה "שכונת עלייה לרגל". העיר התפתחה סביב כנסיית סנט אגתה, ששימשה מוקד עלייה לרגל בימי הביניים. לפי האגדה, אגתה הקדושה הופיעה שם במאה ה-9 לבתולה מפלסן, שנמלטה מהרוזן של קנמרלנד.

בשנת 1276 העניק פלוריס החמישי, רוזן הולנד לבוורווייק זכויות שוק, ובשנת 1298 העניק לה יאן הראשון, רוזן הולנד זכויות עיר, שניהם כיהנו כרוזני הולנד.

במאה ה-17 סוחרים עשירים מאמסטרדם בנו באזור את אחוזותיהם, כמו *Huize Akerendam*, *Huize Westerhout* ו-*Huize Scheijbeeck*, באזורים הציוריים שמסביב לבוורווייק. אחרים הסבו מבצרים ישנים לאחוזות נופש, כמו טירת אדריכם.

לפני ייבוש מפרץ איי IJ, הנקודה הצרה ביותר של חצי האי צפון הולנד הייתה בוורווייק. לכן, בשנת 1800, לאחר קרב קסטיקום ב-1799, נבנתה שם מערכת ביצורים.

בשנת 1944, במהלך מלחמת העולם השנייה, ערכו הגרמנים פשיטה מבית לבית בוורווייק ובפלסן-נורד, ועצרו כמעט 500 בני אדם כבני ערובה כדי להכריח את רוצחיהם של שלושה משתפי פעולה להסגיר את עצמם. בסופו של דבר, 63 מהם לא חזרו.

סביב שנת 1977 נפתחו חנויות הרהיטים הראשונות לאורך דרך פרלל, ויצרו את "שדרת הרהיטים" הראשונה בהולנד. עד 1981 פעלו שם כבר 10 עסקים. מדרום לשדרת הרהיטים הוקם שוק בוורווייק בשנת 1980.

ב-23 במרץ 1997 אירחה בוורווייק משחק בין שתי קבוצות יריבות של אוהדי כדורגל. תומכי קבוצת אייאקס נפגשו עם אוהדי פיינורד במה שמכונה "קרב בוורווייק". במהלך התקרית, אחד מאוהדי אייאקס הוכה למוות.

מאז 1997 קרן הג'ודו לצרכים מיוחדים מארגנת את טורניר הג'ודו השנתי (Open Beverwijk G-judo), בקיצור OBG, באולם הספורט דה וולוויס, בהשתתפות למעלה מ-1,000 ג'ודאים בעלי צרכים מיוחדים מכל העולם. הטורניר מתקיים מדי שנה באפריל.

## תושבים בולטים
* קים-ליאן ואן דר מיי (נולדה ב-1980) שחקנית מוזיקלית, מנחה וזמרת-יוצרת

### ספורט
* ניקי טרפסטרה (נולד ב-1984) רוכב מרוצים הולנדי
* ארתור ניומן (נולד ב-1969) כדורגלן הולנדי לשעבר עם 436 משחקי מועדון

## גלריה

קובץ:Beverwijk, Grote Kerk foto1 2011-06-12 15.47.JPG|הכנסייה הגדולה (Grote Kerk), בוורווייק
קובץ:Museumkennemerland.jpg|מוזיאון קנמרלנד (Museumkennemerland)
קובץ:Inundatiekanaal van de Pijp naar de inundatiesluis in de Sint Aagtendijk - Beverwijk - 20340663 - RCE.jpg|תעלת ההצפה מהצינור לסכר ההצפה בסינט אכטנדייק, בוורווייק
קובץ:Relweg 57, Wijk aan Zee 01.jpg|רחוב רלווך 57, וייק אן זי

## הערות שוליים

## קישורים חיצוניים

* 

קטגוריה:צפון הולנד
קטגוריה:הולנד: ערים
יוהאן קריק

**יוהאן קריק** (באנגלית: **Johan Christiaan Kriek**; נולד ב-5 באפריל 1958) הוא טניסאי עבר אמריקאי ילידי דרום אפריקה. קריק זכה פעמיים באליפות אוסטרליה הפתוחה בתחרות הגברים.

## ביוגרפיה
יוהאן קריק נולד בשנת 1958 בעיירה בטרנסוואל שבדרום אפריקה. הוא סיים לימודי בית ספר בפרטוריה.

בשנת 1978 קריק החל לשחק טניס כטניסאי מקצועי.

בתחרויות גראנד סלאם לגברים הצלחתו של קריק היה ניצחון ב-1981, ו-1982 באליפות אוסטרליה הפתוחה. באליפות ארצות הברית הפתוחה 1980 ואליפות צרפת הפתוחה 1986 הוא הגיע עד לשלב חצי הגמר. בסך הכול הוא ניצח ב-14 תחרויות.

בתחרויות זוגות גברים קריק שיחק לצד פרטנרים שונים וזכה ב-8 תארים בתחרויות שונות.

בשנת 1982 קריק קיבל אזרחות ארצות הברית. גם כיום הוא מתגורר בפלורידה עם משפחתו.

קריק פרש מהשתתפות בתחרויות בשנת 1994 והקים אקדמיה לטניס בקרולינה הצפונית. כמו כן הוא הקים קרן לאספקת מים לאזורים מרוחקים.
### הישגים בגראנד סלאם
#### יחידים

## קישורים חיצוניים

קטגוריה:מהגרים מדרום אפריקה לארצות הברית
קטגוריה:טניסאים אמריקאים
קטגוריה:טניסאים דרום אפריקאים
קטגוריה:טניסאים זוכי אליפות אוסטרליה הפתוחה
קטגוריה:אמריקאים שנולדו ב-1958
מרוץ דרור

**מרוץ דרור** הוא מרוץ שטח שנתי המתקיים משנת 2003 בחבל יתיר שבדרום הר חברון, לזכרו של אלוף-משנה דרור ויינברג, מפקד חטיבת יהודה בצה"ל, שנפל בפיגוע בציר המתפללים בחברון ב-15 בנובמבר 2002.

## רקע היסטורי
המרוץ נערך ביוזמת המרכז הקהילתי של המועצה האזורית הר חברון, המשלב ריצה בנופי השטח הייחודיים של האזור. מרוץ דרור הראשון התקיים בשנת 2003, שנה לאחר נפילתו של דרור ויינברג, כדרך להנציח את זכרו ואת מורשתו כמפקד וכאדם. ויינברג, יליד כפר סבא, שירת בצה"ל במגוון תפקידים בכירים, ובין פיקד על יחידות הצנחנים ועל חטיבת יהודה. הוא נהרג בפעילות מבצעית נגד מחבלים בסמטת הגבורה בחברון, והותיר אחריו אישה וחמישה ילדים. המרוץ מתקיים בדרך כלל בדצמבר, סמוך למועד נפילתו של ויינברג, והוא כולל מספר מקצים המותאמים לרצים מקצועיים וחובבים כאחד.

## מקצים ומסלול
* 2 ק"מ עממי – מקצה קצר המיועד למשפחות ולרצים מתחילים.
* 5 ק"מ תחרותי – מסלול בינוני לרצים מנוסים יותר.
* 10 ק"מ תחרותי – מסלול מאתגר העובר בנופי חבל יתיר.
* חצי מרתון (21.1 ק"מ) – מקצה ארוך שהוכנס בשנת 2024, לציון מספר השנים האחרונות נפילתו של ויינברג (21 שנים ב-2023). המסלול עובר ביער יתיר, היער הנטוע הגדול בישראל, דרך יישובי האזור, ולעיתים מסתיים באתר סוסיא העתיקה. המרוץ מושך אליו מאות משתתפים מדי שנה, בהם הארץ, חיילים, בני נוער מישיבות ומכינות קדם-צבאיות, ורצים מכל רחבי הארץ.

## יוזמה והתפתחות
את המרוץ יזם המרכז הקהילתי של המועצה האזורית הר חברון, בשיתוף משפחת ויינברג ותושבי האזור, כחלק ממאמץ להנציח את דרור ויינברג ולחזק את הקהילה המקומית. מאז הקמתו לפני למעלה מ-20 שנה (נכון ל-2025, המרוץ מתקיים כבר 22 שנים), הוא הפך לאחד מאירועי הספורט הבולטים בדרום הארץ.

## משמעות תרבותית וחברתית
מרוץ דרור אינו רק אירוע ספורטיבי, אלא גם מפגש קהילתי המחבר בין תושבי חבל יתיר, הר חברון וקהלים נוספים בישראל. הוא משמש כבמה להעלאת מודעות למורשתו של ויינברג ולחשיבות השמירה על ערכי ציונות, התיישבות ותרומה לחברה. בסיום המרוצים נערכים טקסים קצרים לזכרו של ויינברג, ולעיתים משתתפים בני משפחתו בהענקת הפרסים לזוכים.

## קישורים חיצוניים
* 
* 
* משה פריאל, אלף רצים במירוץ דרור לזכרו של אל"ם דרור ויינברג הי"ד – חצי מרתון היסטורי לראשונה במסלול, באתר חדשות באר שבע והנגב 24/7, 14 בדצמבר 2024
* מרוץ דרור–2025, באתר שוונג

## הערות שוליים

קטגוריה:ישראל: אירועי ספורט עממי
קטגוריה:מרוצים בישראל
קטגוריה:מועצה אזורית הר חברון
אל-ביאד

**אל-ביאד** (בערבית: **البيض**, בתעתיק מדויק: **אלביצ**') היא עיר באלג'יריה, בירת מחוז אל-ביאד.

## היסטוריה
העיר הייתה ידועה בשם "Géryville" במהלך הקולוניזציה הצרפתית של אלג'יריה.

## גאוגרפיה
העיר מוקפת הרים מדרום, מצפון ומצפון מזרח. 

## דמוגרפיה
אוכלוסייתה מונה כמאתיים אלף איש. המקומיים מתפרנסים ממרעה וחקלאות, והאזור עשיר בצאן ובקר.

## אקלים
האקלים מאופיין בקור עז בחורף ובחום רב בקיץ. זאת משום שהעיר משקיפה על המדבר ונחשבת לאחד מאזורי הרמות הגבוהות. האקלים שלה מסווג כיבשתי, שכן הוא מאופיין באוויר קר מאוד, עם שפל המגיע ליותר מ-9 מעלות צלזיוס מתחת לאפס, וירידת כמויות גדולות של שלג. האזור מאופיין גם בסופות חול וגשמים מלוחים שאינם חומציים.

## קישורים חיצוניים

קטגוריה:אלג'יריה: ערים
ג'וש אנדרס ריברה

**ג'וש אנדרס ריברה** (באנגלית: **Josh Andrés Rivera**, נולד ב-1 במאי 1995) הוא שחקן אמריקאי.

## ראשית חייו
ריברה נולד ב-1 במאי 1995, הוא בנם של כימאים מפוארטו ריקו שהתגוררו בצפון קרוליינה. הוריו נפרדו כשהיה בן שנה. לאחר מכן, הוא גודל על ידי אמו בקונטיקט ולאחר מכן בבולדר, קולורדו. הוא למד בתיכון פיירוויו, שם שיחק כדורגל והיה פעיל במוזיקה ובתיאטרון. לאחר התיכון הוא המשיך ללמוד במכללת אית'קה.

## קריירה
ריברה שיחק בסיבוב ההופעות הראשון של "המילטון" בארצות הברית. הוא התפרסם בזכות תפקידו כצ'ינו בגרסה המחודשת של סטיבן ספילברג ל"סיפור הפרברים" בשנת 2021. בשנת 2023 גילם את סיאנוס פלינת' בסרט "משחקי הרעב: בלדה לנחשים וציפורי שיר". בשנת שלאחר מכן, ריברה גילם את אהרון הרננדז בסדרת הדרמה "סיפורי ספורט אמריקאים" מבית "FX Networks".

## חיים אישיים
החל משנת 2021, ריברה נמצא במערכת יחסים עם השחקנית רייצ'ל זגלר ששיחקה עמו תחילה בסרט "סיפור הפרברים" ולאחר מכן גם בסרט "משחקי הרעב: בלדה לנחשים וציפורי שיר". הוא גר בג'רזי סיטי, ניו ג'רזי.

## פילמוגרפיה

## קישורים חיצוניים

## הערות שוליים

קטגוריה:בוגרי מכללת אית'קה
קטגוריה:אמריקאים ממוצא פוארטו ריקני
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1995
לויטרסהאוזן

**לויטרסהאוזן** (בגרמנית: **Leutershausen**) היא עיירה ורשות מקומית במחוז אנסבך , בבוואריה, גרמניה. היא שוכנת על גדות הנהר אלטמול, 12 ק"מ מערבית לאנסבך.

## היסטוריה
לויטרסהאוזן נוסדה ככל הנראה על ידי מתיישבים פרנקים סביב שנת 800. בפעם הראשונה היא מוזכרת בתעודה של הקיסר אוטו השלישי בשם "Liuthereshusunin" בשנת 1000.

ב-19 באפריל 1945, הכפר נהרס כמעט לחלוטין על ידי מטוסי קרב-מפציצים של בעלות הברית.

## ספורט
בלויטרסהאוזן יש מועדון ספורט, הנקרא TV 1862 Leutershausen. כפי שנאמר בשמו, המועדון הוקם בשנת 1862 ומאז מארגן אירועי ספורט באצטדיון המקומי ומספק אימונים בשבע דיסציפלינות שונות, כאשר הגדולה ביותר היא כדורגל ואתלטיקה. נוסף על כך, ישנם מחלקות טניס שולחן, טניס, התעמלות, טריאתלון ומשחקי כדור. ביוני 2012 התקיים סוף שבוע חוגג לרגל מלאת 150 שנה להקמת TV Leutershausen, שכלל את תחרות האתלטיקה המסורתית *Maikränzchen* וצפייה ציבורית בטורניר יורו 2012.

## מקומות
שמאל|ממוזער| אנדרטת גוסטב ווייטהד
* כנסיית פטרוס הקדוש
* חומת העיר ההיסטורית
* בניין בית המשפט המחוזי ההיסטורי
* מוזיאון גוסטב ווייטהד
* אנדרטת גוסטב ווייטהד
* מוזיאון להיסטוריה מקומית
* ליוטרסהאוזן שיקמה את אחד מבתי הכנסת שנבנה לפני מלחמת העולם השנייה ונהרס במהלך המלחמה.

## ערים תאומות
* 

## אנשים מפורסמים
* גוסטב וייטהד, חלוץ תעופה גרמני-אמריקאי
* פאולה קיסינג'ר (לבית שטרן), אמו של שר החוץ האמריקאי וחתן פרס נובל הנרי קיסינג'ר

## קישורים חיצוניים
* 

* מוזיאון גוסטב ווייטהד (גרמנית)
* המכונות המעופפות של גוסטב ווייטהד
* Air Sports International - האם הוא באמת טס לפני האחים רייט?
* רשת היסטוריה - גוסטב וייטהד ומחלוקת הטיסה הראשונה
* חברת המטוסים של האחים רייט
* ההיסטוריה של האדון!
* מגזין Flight Journal, "The Who Flew First Debate" אוקטובר 1998 מאת O'Dwyer, William J.
* גוסטב ווייטהד: הוויקינג של הטיסה
* החלוצים, גוסטב וייסקופף מקשר
* קולות של מספר אנשים המוזכרים בכתבה

## הערות שוליים

קטגוריה:בוואריה: ערים
סקובי-דו והדחליל המפחיד

**סקובי-דו והדחליל המפחיד** (באנגלית: **Scooby-Doo! and the Spooky Scarecrow**) הוא ספיישל טלוויזיה מונפש משנת 2013 המבוסס על זיכיון "סקובי-דו". הספיישל הופץ ב-DVD כחלק מ-"!13 סיפורים מפחידים: Run for Your 'Rife". הספיישל הוקרן בערוץ Cartoon Network ב-24 באוקטובר 2015, ובערוץ "בומרנג" באפריקה במאי 2018.

## תקציר העלילה
סקובי-דו, שאגי וחברי "מסתורין בע"מ" מנסים לפתור תעלומה העוסקת בדחליל חי ואמיתי. 

## דמויות ומדבבים
* פרנק ולקר בתור סקובי-דו, פרד ג'ונס
* מת'יו לילארד בתור נורוויל "שאגי" רוג'רס
* מינדי קון בתור ולמה דינקלי
* גריי דלייל בתור דפני בלייק
* ג'ף בנט בתור מר באמפי, קברן, ג'ק
* סטיב בלום בתור קורנפילד קלאם, אבנר
* קלי הו בתור מייזי
* ג'וש קיטון בתור לוי
* ונדי מאליק בתור שריף קארן
* גריי אנתוני ויליאמס בתור רא העיר האסק

## קישורים חיצוניים

## הערות שוליים

קטגוריה:האחים וורנר הנפשה: סרטים
קטגוריה:סרטי 2013
קטגוריה:סרטי טלוויזיה אמריקאיים
קטגוריה:סרטי סקובי דו
קטגוריה:סרטים על כלבים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי הנפשה אמריקאיים
קטגוריה:סרטי קומדיה אמריקאיים
מוזיאון הפאנק רוק

**מוזיאון הפאנק רוק** (באנגלית: **The Punk Rock Museum**) הוא מוזיאון בלאס וגאס, נבאדה, ארצות הברית, המוקדש למוזיקת פאנק רוק (Punk rock) ולתת-תרבות הפאנק. המוזיאון, ששטחו כ-1,100 מ"ר, נפתח ב-1 באפריל 2023. הוא נוסד על ידי מייק בורקט (המכונה "פאט מייק") מלהקת NOFX, ומנוהל על ידי קבוצת אמני פאנק רוק אמריקאים.

## היסטוריה
מוזיאון הפאנק רוק נוסד על ידי סולן להקת NOFX מייק בורקט (המכונה "פאט מייק"), ומנוהל על ידי קבוצת אמני פאנק רוק אמריקאים, בהם פאט סמיר (מלהקת הג'רמס), גרג גראפין (מלהקת בד רליג'ן) וגולש הסקייטבורד טוני הוק. דוברת המוזיאון היא המוזיקאית הקנדית טלי אוסבורן .

מתחם המוזיאון כולל בר, מכון קעקועים, אולם הופעות, חדר חזרות (שבו ניתן לנגן על כלי נגינה ומגברים שנתרמו על ידי מוזיקאי פאנק רוק, בהם רייז אגיינסט) וכן קפלה המיועדת לחתונות ואירועים דומים.

## תצוגה
המוזיאון מכיל מעל ל-1,000 פריטים המתעדים את ההיסטוריה של מוזיקת הפאנק רוק (Punk rock) ותת-תרבות הפאנק, משנות ה-70 של המאה ה-20 ועד היום. רוב פריטי המוזיאון נתרמו על ידי להקות וחובבי פאנק רוק מרחבי העולם, והם כוללים בעיקר פליירים, יצירות אמנות, פריטי לבוש וכלי נגינה של מוזיקאי פאנק רוק ידועים. בין הפריטים המוצגים נמצאות קסדות של להקת Devo בחתימת חברי הלהקה, ספה שעליה ישב קורט קוביין בתצלום ידוע, חולצות של דבי הארי ושל ג'ואן ג'ט, ומסור חשמלי של להקת סם 41 שאיתו נהגו לפתוח את הופעותיהם.

במוזיאון נערכים סיורים מודרכים על ידי מוזיקאי פאנק רוק אמריקאים, בהם חברי להקת L7 ו-Fishbone.

לצד המוזיאון הוקם "קיר התהילה ללהקות בלתי משמעותיות ובלתי ידועות", שבו יכולה כל להקת פאנק שהיא לפרסם את עצמה.

## קישורים חיצוניים
* 

## הערות שוליים

קטגוריה:פאנק (Punk)
קטגוריה:לאס וגאס: מבנים
קטגוריה:ארצות הברית: מוזיאונים
קטגוריה:מוזיאונים למוזיקה
בסיסו

**בסיסו** (בערבית: **بسيسو**) הוא שם משפחה.

קטגוריה:שמות משפחה ערביים
א-שאווה

**א-שאווה** (בערבית: **الشوا**) הוא שם משפחה. ידועה משפחת נכבדים עזתית בשם זה.

קטגוריה:שמות משפחה ערביים
הכנסת העשרים ושש

**הכנסת העשרים ושש** היא הכנסת הבאה, שתתחיל לכהן שבועיים לאחר הבחירות העתידות להתקיים ב-27 באוקטובר 2026, ט"ז בחשוון ה'תשפ"ז, או קודם לכן, אם יוחלט על פיזור הכנסת העשרים וחמש.

יושב ראש ועדת הבחירות המרכזית לכנסת העשרים ושש הוא המשנה לנשיא בית המשפט העליון, השופט נעם סולברג.

## חוקים שתחילתם עם כינוסה של כנסת זו
בשני חוקי יסוד ובחוק נוסף שתוקנו בכנסת העשרים וחמש נקבע שתחילת התיקון עם כינוסה של הכנסת העשרים ושש:
* **[[חוק יסוד: הממשלה]] ([https://main.knesset.gov.il/Activity/Legislation/Laws/Pages/LawBill.aspx?t=lawsuggestionssearch&lawitemid=2201424 תיקון מס' 12])** – ידוע בשם "חוק הנבצרות". התיקון קובע שהסמכות להכרזה על נבצרות ראש הממשלה תהיה רק של הממשלה באישור הכנסת, זאת אם ראש הממשלה לא מכריז עליה בעצמו. נקבע כי הנבצרות תוכרז אך ורק בשל אי מסוגלות פיזית או נפשית למלא את התפקיד. לאחר עתירה שהוגשה לבית המשפט הגבוה לצדק, נפסק כי התיקון יעמוד בתוקף החל מהכנסת העשרים ושש. הנימוק שניתן בפסק הדין הוא:
::"חקיקת התיקון נועדה לשרת תכלית פרסונלית מובהקת – קידום האינטרסים האישיים של ראש הממשלה והסרת כבלי המגבלות המשפטיות שחלו עליו, בשים לב להליך הפלילי המתנהל נגדו. נפסק כי על תכלית זו ניתן ללמוד, בין היתר, מאמירותיהם המפורשות של חברי הכנסת בהליך חקיקת התיקון; מכך שהתיקון הונח על שולחן הכנסת מיד לאחר שהוגשו עתירות בעניין נבצרותו של ראש הממשלה וחקיקתו הסתיימה זמן קצר לפני מועד הגשת התגובה לעתירות אלה; מתחולתו המידית של התיקון; ומדבריו המפורשים של ראש הממשלה זמן קצר לאחר שאושר התיקון בכנסת."
* **[[חוק יסוד: השפיטה]]** (תיקון מס' 4): בתיקון נקבע שתחילתו מתחילת כהונתה של הכנסת העשרים ושש, והוא קובע שישונה הרכב הוועדה לבחירת שופטים, כך שיגדל משקלם של הפוליטיקאים בוועדה.
* **חוק יסוד: הממשלה ([https://main.knesset.gov.il/activity/legislation/laws/pages/lawbill.aspx?t=lawsuggestionssearch&lawitemid=2223298 תיקון מס' 13])** – ביטול האפשרות להקמת ממשלת חילופים. התיקון יעמוד בתוקף החל מהכנסת העשרים ושש.
* **[[חוק הממשלה]]** (תיקון מס' 14), התשפ"ה–2025: חוק המבטל את הסעיפים בחוק הממשלה העוסקים בהקמת ממשלת חילופים.

## הערות שוליים

*
②26
אהרון כהן (כדורגלן)

**אהרון כהן** (14 באפריל 1948 – 26 במרץ 2025) היה כדורגלן ומאמן כדורגל ישראלי. שיחק בעמדת הבלם, ומזוהה עם קבוצת הפועל חיפה.

## ביוגרפיה
כהן נולד בארץ ישראל המנדטורית, כחודש לפני הקמת מדינת ישראל. הוא החל את דרכו במחלקת הנוער של הפועל חיפה תחת הדרכתו של יצחק אשכנזי. בתחילת דרכו בנוער שיחק כהן כחלוץ, ואף הבקיע 26 שערים בקבוצת הנוער (סגן מלך השערים של הליגה הלאומית לנוער באותה העונה). הקריירה שלו נעצרה כאשר התגייס לצה"ל באמצע 1966, ושירת בחיל השריון למשך שנתיים. לאחר מכן ב-1968 חזר לשחק, אולם לא זכה לדקות משחק, והושאל להפועל קריית חיים, שם הוסט לתפקיד הבלם והתחיל את קריירת הבוגרים שלו.

ב-1969 חזר להפועל חיפה תחת הדרכת המאמן מייק דה-יונג , ושיחק מעט אבל לא התברג בהרכב. בעונת 1971/1972 הגיע להפועל חיפה המאמן אובה קלימצ'בסקי , שנתן לכהן הזדמנות בהרכב, אז גילה כהן יכולת טובה בתור בלם קדמי בשלישיית בלמים. בעונת 1973/1974 שהחלה לאחר מלחמת יום הכיפורים שירת למעלה מחצי שנה במילואים ברמת הגולן ונעדר מאימונים בזמן זה, אולם לאחר מכן השתתף בזכייה בגביע המדינה באותה העונה. ב-1976 הודיע כהן על פרישה עקב סכסוך עם ההנהלה על שכר, אולם חזר בו לאחר שהגיע לפשרה עם המועדון. ב-1977 נפצע כהן, ולאחר שלא הצליח לחזור להרכב, הודיע פעם נוספת על פרישה, אולם לאחר שהופעל עליו לחץ מצד הנהלת הקבוצה חזר בו, והמשיך לשחק לעונה נוספת במועדון וסייע לו להישאר בליגה.

בעונה שלאחר מכן עזב להפועל טירת כרמל, ובהמשך שימש כמאמן-שחקן  במכבי חדרה, בני חצור ומכבי עפולה. לאחר פרישתו מכדורגל פעיל היה כהן מאמן במחלקות הנוער של הפועל חיפה ואימן גם את בית"ר חיפה.

ב-26 במרץ 2025, בגיל 76 נפטר כהן.

## תארים
;הפועל חיפה
* גביע המדינה: 1973/1974

## קישורים חיצוניים

* אהרון כהן, באתר הפועל חיפה

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני מכבי חדרה
קטגוריה:מאמני כדורגל ישראלים
קטגוריה:ישראלים שנולדו ב-1948
קטגוריה:ישראלים שנפטרו ב-2025
צ'יפס (סדרת טלוויזיה)

260px|ממוזער|אריק אסטרדה בתפקיד פרנסיס "פרנק" פונצ'רלו ולארי וילקוקס בתפקיד ג'ונתן "ג'ון" בייקר
**צ'יפס** (באנגלית: **CHiPs**) היא סדרת טלוויזיה אמריקאית בת 139 פרקים אשר נוצרה על ידי ריק רוזנר ושודרה במקור ברשת NBC מ-15 בספטמבר 1977 עד 1 במאי 1983.

## תקציר העלילה
עלילת הסדרה, אשר מתרחשת בקליפורניה, מתמקדת בשוטרים פרנסיס "פרנק" פונצ'רלו (בגילומו של אריק אסטרדה) וג'ונתן "ג'ון" בייקר (בגילומו של לארי וילקוקס) אשר מפטרלים בכבישים המהירים של קליפורניה על אופנועים. לאורך הסדרה פרנק וג'ו מספקים בין היתר סיוע במקרים של תאונות דרכים, עוסקים במרדפים מהירים, וכמו גם צריכים להתמודד עם פושעים שונים שעוסקים בפעילויות פליליות.

בניגוד למרבית הסדרות המשטרתיות של שנות ה-70, הסדרה התמקדה יותר בפעולה וקומדיה מאשר באלימות.

## צוות השחקנים הראשי
* אריק אסטרדה בתפקיד השוטר **פרנסיס "פרנק" פונצ'רלו**
* לארי וילקוקס בתפקיד השוטר **ג'ונתן "ג'ון" בייקר**
* רוברט פיין בתפקיד השוטר **ג'וזף "ג'ו" גטראר** - המפקד פרנק וג'ון
* פול לינקה בתפקיד השוטר **ארתור "גרוסי" גרוסמן**
* ברודי גריר בתפקיד השוטר **בארי "בר" באריצ'ה**
* לו וגנר בתפקיד המכונאי **הרלן ארליס**
* רנדי אוקס בתפקיד השוטר **בוני קלארק**
* מייקל דורן  בתפקיד השוטר **ג'בדיה טרנר**
* בריאנה לירי תפקיד השוטרת **סינדי קהיל**
* ברוס ג'נר בתפקיד השוטר **סטיב מקליש**
* טום ריילי תפקיד השוטר **רוברט " בובי הוט דוג" נלסון**
* ברוס פנהול בתפקיד השוטר **ברוס נלסון**
* קלרנס גיליארד בתפקיד השוטר  **בנג'מין ובסטר**
* טינה גייל בתפקיד השוטרת **קת'י לינהן**
* לו סונדרס בתפקיד השוטר  **ג'ין פריץ**

## סרט הטלוויזיה
בשנת 1998 עלה לראשונה לשידור ברשת TNT סרט הטלוויזיה "CHiPs '99" בו השתתפו חלק מהשחקנים ששיחקו במקור בסדרה, כולל אריק אסטרדה ולארי וילקוקס.

## עיבוד קולנועי
בשנת 2017 יצא לאקרנים הסרט "תרגיל לשוטרים מתחילים" בבימויו ובכיכובו של דאקס שפרד. שפרד גילם בסרט את ג'ון בייקר, בעוד שמייקל פניה גילם בסרט את פרנק פונצ'רלו.

## קישורים חיצוניים

קטגוריה:תוכניות טלוויזיה שמתרחשות בלוס אנג'לס
קטגוריה:האחים וורנר: סדרות טלוויזיה
קטגוריה:מטרו גולדווין מאייר: סדרות
קטגוריה:סדרות טלוויזיה אמריקאיות שעלו לשידור בשנת 1977
אילזה טוצקה

**אילזה סוניה טוצקה** (בגרמנית: **Ilse Sonja Totzke**; נולדה ב-4 באוגוסט 1913 בשטרסבורג, הרייך הגרמני; נפטרה ב-23 במרץ 1987 בהאגנאו, צרפת) הייתה מוזיקאית גרמנייה וחסידת אומות העולם.

## ביוגרפיה
אמה של אילזה, סופי וילהלמינה הות', הייתה אלזסית ושחקנית. אביה, ארנסט אוטו טוצקה, עבד כמנצח בתיאטרון העירוני של שטרסבורג ובתיאטרון אדן. לאחר מלחמת העולם הראשונה, ב-1919, אוחדה אלזס מחדש עם צרפת, וטוצקה, כאזרחית גרמניה, גורשה. אילזה עברה עם אביה למנהיים ולאחר מכן למדה בפנימייה בבמברג. מאחר שנישואי הוריה התפרקו, אמה נשארה באלזס וזמן קצר לאחר מכן נפטרה. אביה נפטר ב-1934, ועם הגיעה לגיל 18 קיבלה ירושה של 42,000 רייכסמרק, שאפשרה לה לחיות בנוחות.

החל מחודש מרץ 1932 למדה פסנתר, כינור וניצוח בקונסרבטוריון של וירצבורג. ב-1935 עברה תאונת אופנוע קשה שעיכבה את לימודיה ובעקבותיה הפכה לאדם מבודד. כפי שהראתה ההיסטוריונית האמריקאית לורי מרהופר, סביבתה התייחסה אליה בחשדנות בשל אופייה המסוגר, העדפתה ללבוש בגדי גברים והנטייה המינית הלסבית שלה, היא החלה להיות מודרת חברתית.

לאחר עליית הנאצים לשלטון ב-1933, הביעה טוצקה את סלידתה מהמשטר הנאצי וסירבה להרים זרוע במוהל יד. בקרב מכריה היו נשים יהודיות שהוצאו מהחברה והופלו. החל מ-1936 היא נמצאה במעקב הגסטפו, ומ-1939 הוכפשה על ידי שכנים ומדריך בלימודים לודוויג קנייזל.

ב-1938 או 1939 היא הושעתה מהלימודים. היא התחמקה משירות עבודה לנשים תוך הסתמכות על השפעות הפגיעה בראשה מתאונת האופנוע. לאחר מספר זימונים לגסטאפו, שבהם הודתה באומץ בקשריה עם יהודים, היא הוזהרה באוקטובר 1941 כי אם תמשיך בקשרים אלה תישלח למחנה ריכוז.

בקיץ 1942 היא חיפשה נתיבי בריחה לשווייץ ובנובמבר 1942 יצאה עם שתי יהודיות דרך הגבול. השלטונות השווייצריים החזירו אותה מיד. בדצמבר 1942 היא נקראה לגסטאפו והודתה שעדיין יש לה קשר עם יהודים. בלילה שבין 26 בפברואר 1943, היא ניסתה לחצות את הגבול באופן בלתי חוקי יחד עם רות בסינסקי, אך נתפסה ונשלחה חזרה לגרמניה. בסינסקי נשלחה למחנה אושוויץ.

במאי 1943 נעצרה טוצקה במחנה ריכוז רוונסבריק ונאלצה לבצע עבודת כפייה. היא הסתירה את זהותה והפכה לפולנייה סוניה טוצקי. בסוף אפריל 1945 הגיעה לשוודיה בזכות פעולת הצלה של הצלב האדום השוודי.

לאחר מלחמת העולם השנייה עברה לפריז, שם עבדה בעבודות מזדמנות. מאוגוסט 1954 חזרה לוירצבורג וביקשה פיצויים. קיבלה 8,750 מרק גרמני. לאחר מכן היא חיה באלזס.

## כבוד והוקרה
ב-1995 היא הוכרה על ידי יד ושם כחסידת אומות עולם. לרגל יום הולדתה ה-100 ב-4 באוגוסט 2013, רחוב על שמה בוירצבורג, נקרא "רחוב אילזה טוצקה".

## קישורים חיצוניים

קטגוריה:אסירים במחנה הריכוז ראוונסבריק
קטגוריה:להט"בים גרמנים
קטגוריה:גרמניות חסידות אומות העולם
קטגוריה:גרמנים שנולדו ב-1913
קטגוריה:גרמנים שנפטרו ב-1987
קטגוריה:אסירים במחנה הריכוז אושוויץ
קטגוריה:מצילים בשואה: גרמניה
הענק הירוק (סדרת טלוויזיה, 1978)

**הענק הירוק** (באנגלית: **The Incredible Hulk**) היא סדרת לייב אקשן אמריקאית בת 82 פרקים שנוצרה על ידי קנת ג'ונסון והתבססה על הדמות של מארוול קומיקס בעלת אותו השם. הסדרה שודרה במקור ברשת CBS מ-4 בנובמבר 1977 עד 12 במאי 1982.

## תקציר העלילה
עלילת הסדרה מתמקדת במדען ד"ר ברוס באנר אשר נחשף בשוגג לרמות גבוהות של קרינת גמא במהלך ניסוי, ובעקבות כך הוא הופך ליצור ירוק עור מסיבי המכונה "הענק הירוק" בכל פעם שהוא כועס.

## צוות השחקנים הראשי
ממוזער| הטרנספורמציה של הענק הירוק (ביקסבי משמאל, פריגנו מימין)
* ביל ביקסבי בתפקיד המדען ד"ר **דייוויד ברוס באנר**
:* לו פריגנו בתפקיד **[[הענק הירוק]]** אליו דייוויד הופך כאשר הוא כועס.
::* טד קאסידי דיבב את קולו של הענק הירוק בעונות 1–2
::* צ'ארלס נאייפייר דיבב את קולו של הענק הירוק בעונות 2–5 לאחר מותו של קאסידי ב-1979
* ג'ק קולווין בתפקיד הכתב **ג'ק מקגי** אשר מאמין שהענק הירוק הוא מסוכן במיוחד ועושה כל שביכולתו על מנת לחשוף את זהותו האמיתית של הענק הירוק.

## מדיה ביתית
יוניברסל הוציאה לשווקים את כל 5 העונות של הסדרה בתקליטורי DVD בין השנים 2006 עד 2008.

בדצמבר 2016 יצא לשווקים מארז בלו-ריי הכולל את הסדרה המלאה.

## קישורים חיצוניים

קטגוריה:מארוול קומיקס - סדרות טלוויזיה
קטגוריה:יוניברסל טלוויזיה: סדרות טלוויזיה
קטגוריה:הענק הירוק
קטגוריה:סדרות טלוויזיה אמריקאיות שעלו לשידור בשנת 1978
ניקי רודריגז

**ניקי רודריגז** (באנגלית: **Nikki Rodriguez**, נולדה ב-17 בדצמבר 2002) היא שחקנית, מפיקה ודוגמנית אמריקאית. ידועה בעיקר בזכות תפקידה כג'קי הווארד בסדרת הדרמה של נטפליקס "חיי עם משפחת וולטר" (2023) ובשל תפקידה בסדרת הטלוויזיה "בבלוק שלי" (2018).

## ראשית חייה
רודריגז נולדה וגדלה בלוס אנג'לס, קליפורניה, שבארצות הברית.

## קריירה
### התחלת הקריירה
רודריגז החלה את קריירת המשחק שלה ב-2018, כשהופיעה לראשונה בסרט הקצר "This Land is Your Land". היא התחילה לשחק בצורה מקצועית בגיל 17, והופיעה בפרויקטים כמו "ללא מילים" (2019) ו"אדם הורס הכל" (2019). תפקיד הפריצה שלה הגיע בשנת 2022 כאשר כיכבה בתור ורו, חברתו של סזאר, בסדרה "בבלוק שלי" של נטפליקס.

### חיי עם משפחת וולטר
בשנת 2023, שיחקה בתפקיד הראשי כשגילמה את ג'קי הווארד בסדרת הדרמה לבני נוער של נטפליקס, "חיי עם משפחת וולטר".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:דוגמניות אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
Not on Tour

**נוט און טור** (**Not On Tour**) היא להקת פאנק רוק (Punk rock) ישראלית שהוקמה בשנת 2008 בתל אביב. הלהקה ידועה בשיריה הקצרים והאנרגטיים, המשלבים בין הארדקור פאנק למלודיות קליטות.

## תולדות הלהקה
**נוט און טור** הוקמה בשנת 2008 בתל אביב כפרויקט צדדי שהקימו **סימה ברמי** (שירה), **עודד עידן** הידוע בכינוי **גוצי** (תופים), **ואלר שפולנסקי** (גיטרה) ו**ניר קליין** (בס) על מנת להעביר את חודשי הקיץ, בזמן שחבריהם ללהקות השונות עסקו בסיבובי הופעות, ומכאן שם הלהקה. בתום הקיץ, הוחלט להפוך את הלהקה לפרויקט קבוע, ובשנת 2010 יצא אלבומה הראשון של הלהקה הנושא את שמה.
בהמשך הוציאה הלהקה עוד ארבעה אלבומים: **N.O.T On Tour** שיצא ב-2011, **All This Time** שיצא ב-2012. **Bad Habits** שיצא ב-2015 ו-**Growing Pains** שיצא ב-2019.

ב-2015 עזב שפולנסקי את הלהקה, ואת מקומו החליף **מתן בן דוד** שניגן בעבר כגיטריסט בלהקות שנקין פאנקס ו-Ma Ze Ze.

ב-2021 הוציאה הלהקה מיני אלבום משותף עם להקת Kids Insane תחת הלייבל תקליטים חולים הכולל את השירים: Desperation Street, Gmsn ו-What Future.

## דיסקוגרפיה
### אלבומי אולפן
* 2010: *Not On Tour*
* 2011: *N.O.T On Tour*
* 2012: *All This Time*
* 2015: *Bad Habits*
* 2019: *Growing Pains*

### אלבומי ספליט
* Kids Insane / Not On Tour - Split **(משותף עם [[Kids Insane]])** - (תקליטים חולים 2021)


## ראו גם
* סימה נון
* M.E.S.S

## קישורים חיצוניים
* 

קטגוריה:להקות פופ פאנק
קטגוריה:להקות פאנק (Punk) ישראליות
קטגוריה:להקות שהוקמו בשנת 2008
הילדה דיקיקה

ממוזער|הילדה דיקיקה
**הילדה דיקיקה,** או **סלאם** (DIK-1/1) היא מאובן של ילדה בת שלוש, המתוארך לתקופה שלפני 3.3 מיליון שנה. הממצאים הם מאובן של גולגולת ושל חלקי שלד של הומינין נקבה מסוג "אוסטרלופיתקוס אפרנסיס", בת שלוש שנים, שנמצאו לראשונה בדיקיקה, באזור עפר שבצפון מזרח אתיופיה בשנת 2000, ושוחזרו בשנים שלאחר מכן. למרות שבתחילה היא כונתה בשם **התינוקת של לוסי**, הרי שלמעשה הדגימה תוארכה לפני 3.3 מיליון שנה, כלומר היא מבוגרת בכ-100,000 שנים מהמאובנת הידועה בשם "לוסי" (אשר תוארכה ללפני כ-3.2 מיליון שנים). סלאם ידועה גם בשם הילדה דיקיקה. משמעות המילה "סלאם" היא "שלום" באמהרית.

## תַגלִית
המאובנים התגלו על ידי הפליאונתולוג יליד אתיופיה זרסנאי אלמסגד (Zeresenay Alemseged), והם יוצאי דופן בשל גילם ומצבם. ב-20 בספטמבר 2006, פרסם כתב העת Nature את הממצאים של החפירות בדיקיקה, אתיופיה, מספר קילומטרים דרומית להדר, האתר הידוע שבו נמצאה ההומינין המאובנת הידועה בשם לוסי. השלד המשוחזר כולל כמעט את כל הגולגולת, הגו, וחלקים רבים של הגפיים. תכונות השלד מצביעות על הסתגלות להליכה זקופה (דו-רגליות) וכן לטיפוס על עצים, תכונות המתאימות היטב לתכונות השלד של לוסי ולדגימות אחרות של *[[אוסטרלופיתקוס אפרנסיס]]* מאתיופיה ומטנזניה. סריקות CT של הגולגולת מראות היווצרות של שיניים קטנות מסוג ניבים, מה שמצביע על כך שהדגימה היא נקבה.

"התינוקת של לוסי" קיבלה רשמית את השם "סלאם " (ሰላም, כלומר "שלום"). השם פורסם בטקס ההכרזה על התגלית במוזיאון הלאומי באדיס אבבה. כחלק מחגיגת המילניום של אתיופיה הוטבע מטבע זהב לזכרה, והוא ניתן לפקידי ממשל ולמבקרים במהלך שנת החגיגה.

להלן תקציר של המאמר המקורי המתאר את התינוקת סלאם, אשר נכתב על ידי Zeresenay Alemseged, Fred Spoor, William H. Kimbel, Renné Bobe, Denis Geraads, Denné Reed וג'ונתן G. Wyn.

## הערות שוליים

קטגוריה:אוסטרלופיתקוס
קטגוריה:מאובנים מפורסמים
אבודים בחלל (סדרת טלוויזיה, 1965)

**אבודים בחלל** (באנגלית: **Lost in Space**) היא סדרת מדע בדיוני אמריקאית בת 83 פרקים שנוצרה והופקה על ידי ארווין אלן וששודרה במקור ברשת CBS בין ה-15 בספטמבר 1965 עד ל-6 במרץ 1968. הסדרה התבססה באופן רופף על בסיס הרומן "משפחת רובינסון השווייצרית" משנת 1812 מאת הסופר השווייצרי יוהאן דייוויד וויס.

## תקציר העלילה
עלילת הסדרה, אשר מתרחשת בעתיד הלא רחוק, מתמקדת בבני משפחת רובינסון אשר יוצאת למשימת חלל על סיפון החללית "יופיטר 2" במטרה להקים מושבת חלל במערכת הכוכבים אלפא קנטאורי. צוות החללית כוללים את בני משפחת רובינסון - ד"ר ג'ון רובינסון, אשתו מורין, ושלושת ילדיהם, ג'ודי, פני ו-וויל - וכמו כן גם את טייס החלל דון ווסט והרובוט.

עם זאת, ד"ר זכארי סמית מצליח להסתנן אל החללית, לחבל בה ולגרום לה לסטות ממסלולה ולהיתקע בחלק לא מוכר של הגלקסיה. כמו כן, הוא גם הופך לנוסע בעל-כורחו. בעקבות כך משפחת רובינסון נאלצים להתמודד עם אתגרים רבים בעודם מנסים למצוא את הדרך לחזור לכדור הארץ.

דמותו של ד"ר סמית החלה כנבל שלא יהסס למכור את המשפחה לעבדות וגרוע מכך כל עוד תובטח לו חזרה לכדור הארץ, ובכך קנה לעצמו שונא קבוע - הטייס דון ווסט.

## צוות השחקנים הראשי
* גאי וויליאמס בתפקיד **ד"ר ג'ון רובינסון**
* ג'ון לוקהרט בתפקיד **מורין רובינסון**
* מרתה קריסטן בתפקיד **ג'ודי רובינסון**
* אנג'לה קארטרייט בתפקיד **פני רובינסון**
* ביל מומי בתפקיד **וויל רובינסון**
* מארק גודארד בתפקיד טייס החלל **דון ווסט**
* ג'ונתן האריס בתפקיד ד"ר **זכארי סמית**'

## הפקה
בעוד שהעונה הראשונה של הסדרה צולמה בשחור לבן, העונה השנייה והשלישית צולמו בצבע.

את הפתיח של הסדרה יצר ג'ון ויליאמס.

## עיבוד קולנועי
בשנת 1998 יצא לאקרנים הסרט "אבודים בחלל" בבימויו של סטיבן הופקינס ובכיכובם של ויליאם הרט, מימי רוג'רס וגארי אולדמן.

## אתחול של הסדרה
בין השנים 2018 עד 2021 נטפליקס הפיקה אתחול לסדרה המקורית.

## מדיה ביתית
בשנים 2004 עד 2005 שלוש העונות הראשונות יצאו לשווקים בתקליטורי DVD.

ב-2015 יצא לשווקים מארז בלו-ריי הכולל את כל פרק הסדרה.

## קישורים חיצוניים

קטגוריה:פוקס: תוכניות וסדרות
קטגוריה:סדרות טלוויזיה על משפחות
קטגוריה:סדרות טלוויזיה אמריקאיות שעלו לשידור בשנת 1965
קטגוריה:אדם בחלל: בטלוויזיה